ຍ້ອນສົງຄາມໃນຢູເຄຣນ ແລະເປົ້າໝາຍດ້ານສະພາບອາກາດ ຊຸກຍູ້ໃຫ້ຢູໂຣບບາງສ່ວນ ພິຈາລະນາຄືນ ພະລັງ​ງານນິວເຄ​ລຍ
ບັດນີ້ ດ້ວຍການສົ່ງເສີມພະລັງງານສີຂຽວໄປພ້ອມໆກັນ ທ່ານມາກຣົງ ຢາກຈະກໍ່ສ້າງ ໂຮງງານໄຟ້ຟ້າພະລັງ​ງານນິວເຄຼຍ 14 ແຫ່ງ ໃນບໍ່ເທົ່າໃດທົດສະວັດຈະມາເຖິງນີ້.....ແລະທ່ານບໍ່ພຽງແຕ່ເປັນຄົນດຽວເທົ່ານັ້ນ
ມີຄວາມສົນໃຈຄືນໃໝ່ອີກຄັ້ງນຶ່ງ ກ່ຽວກັບພະລັງງານນິວເຄຼຍ ໃນທະວີບ ຢູໂຣບ ສ່ວນນຶ່ງແມ່ນຖືກຊຸກຍູ້ໂດຍເປົ້າໝາຍຕ່າງໆດ້ານດິນຟ້າອາກາດ ແຕ່ຍັງອີກດ້ານນຶ່ງ ກໍຍ້ອນສົງຄາມໃນຢູເຄຣນໂດຍສະເພາະຢ່າງຍິ່ງໃນຂະນະທີ່ສະຫະ ພາບຢູໂຣບ ກຳລັງເຄື່ອນໄຫວທີ່ຈະຕັດສາຍສຳພັນດ້ານພະລັງງານທັງໝົດ ກັບ ຣັດເຊຍ ນັກຂ່າວວີໂອເອ ລີຊາ ບລາຍແອນຕ໌ ພິຈາລະນາເບິ່ງການໂຕ້ແຍ້ງຈາກນະຄອນປາຣີ ຊຶ່ງໄຊຈະເລີນສຸກ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ເມື່ອບໍ່ດົນຜ່ານມານີ້ ເຕົາປະຕິກອນນິວເຄຼຍເກົ່າແກ່ທັງຫຼາຍຂອງຝຣັ່ງ ປາກົດວ່າ ໃກ້ຈະເຖິງເວລາຂອງການຢຸດໃຊ້ງານແລ້ວ ປະທານາທິບໍດີເອັມແມນູແອລ ມາກຣົງ ໄດ້ຮຽກຮ້ອງໃຫ້ປິດເຕົາປະຕິກອນນິວເຄຼຍຂອງປະເທດ ຫຼາຍກວ່າ 12 ແຫ່ງ ໃນຈຳນວນທັງໝົດ 56 ເຕົາ ພາຍໃນປີ 2035 ແລະຫລຸດຜ່ອນສ່ວນແບ່ງຂອງນິວເຄຼຍໃນດ້ານພະລັງໄຟຟ້າທີ່ປະສົມປະສານກັນ ແຕ່ໃນຕົ້ນປີນີ້ ສິ່ງດັ່ງກ່າວນັ້ນ ໄດ້ຖືກປ່ຽນແປງໄປ ປະທານາທິບໍດີຝຣັ່ງ ເອັມແມນູແອລ ມາກຣົງ ກ່າວວ່າ ບັດນີ້ ດ້ວຍການສົ່ງເສີມພະລັງງານສີຂຽວໄປພ້ອມໆກັນ ທ່ານມາກຣົງ ຢາກຈະກໍ່ສ້າງ ໂຮງງານໄຟ້ຟ້າພະລັງນິວເຄຼຍ 14 ແຫ່ງ ໃນບໍ່ເທົ່າໃດທົດສະວັດຈະມາເຖິງນີ້ ແລະທ່ານບໍ່ພຽງແຕ່ເປັນຄົນດຽວເທົ່ານັ້ນ ແບລຈ້ຽມ ເມື່ອມໍ່ໆມານີ້ ກໍໄດ້ຕັດສິນໃຈທີ່ຈະຕໍ່ອາຍຸ ເຕົາປະຕິກອນນິວເຄຼຍ ສອງແຫ່ງຂອງຕົນ ພາຍໃນສິບປີຂ້າງໜ້າ-ຊຶ່ງເຮັດໃຫ້ແຜນການທີ່ຈະອອກຈາກພະລັງນິວເຄຼຍຢ່າງເຕັມສ່ວນນັ້ນ ຫຼ້າຊ້າ ໂປແລນ ແລະໂຣມາເນຍ ກຳລັງຈ້ອງມອງເບິ່ງເຕົາປະຕິກອນນິວເຄຼຍຂະໜາດນ້ອຍກວ່າ ທັນສະໄໝ ທີ່ກໍ່ສ້າງໄດ້ໄວຂຶ້ນ ແລະຖືກກວ່າ ເຕົາປະຕິກອ່ນນິວເຄຼຍແບບດັ່ງເດີມ ສ່ວນອັງກິດ ຍັງວາງແຜນທີ່ຈະກໍ່ສ້າງໂຮງງານນິວເຄຼຍໃໝ່ຫຼາຍແຫ່ງ - ເຖິງແມ່ນວ່າ ຕົນຈະຢຸດຕິການໃຊ້ງານພວກເຕົາປະຕິກອນນິວເຄຼຍທີ່ເກົ່າແກ່ ໂດຍສ່ວນໃຫຍ່ຂອງຕົນ ໃນບໍ່ເທົ່າປີຈະມາເຖິງນີ້ ກໍຕາມ ທ່ານເບຣນຕ໌ ວານເນີ ປະຈຳອົງການພະລັງງານສາກົນ ເວົ້າວ່າ ທົ່ວໂລກ ອົງການພະລັງງານສາກົນ ກ່າວວ່າ ອຸດສາຫະກຳດ້ານນິວເຄຼຍ ຕ້ອງເພີ້ມຂະໜາດຂຶ້ນ ເກືອບສອງເທົ່າ ທີ່ຈະຕອບສະໜອງຄວາມຕ້ອງການໄດ້ ພ້ອມກັນນັ້ນ ສະພາບອາກາດໂລກ ກໍປ່ຽນແປງເປົ້າໝາຍຕ່າງໆ ໂດຍສະ ເພາະຢ່າງຍິ່ງ ສະຫະພາບຢູໂຣບ ແມ່ນຢູ່ພາຍໃຕ້ການກົດດັນໃຫ້ຊອກຫາທາງເລືອກໃໝ່ທີ່ມີສານຄາຣບອນຕ່ຳ ແທນນ້ຳມັນແລະແກັສຂອງຣັດເຊຍ ຝຣັ່ງເປັນປະເທດຜະລິດພະລັງງານນິວເຄຼຍທີ່ໃຫຍ່ທີ່ສຸດຂອງສະຫະພາບຢູໂຣບ ໄດ້ນຳໜ້າໝູ່ຊັກຊວນໃຫ້ເອົານິວເຄຼຍໃສ່ໃນບັນຊີຂອງບຣັສເຊີລສ໌ ກ່ຽວກັບແຫລ່ງພະລັງງານທີ່ເປັນມິດຕໍ່ສະພາບອາກາດ ນິວເຄຼຍ ຄວນຖືກມອງເຫັນວ່າ ເປັນສ່ວນນຶ່ງຂອງພະລັງງານທີ່ໃຫຍ່ກວ່າປະສົມປະສານກັນ ເພື່ອຊ່ອຍໃຫ້ຢູໂຣບຫັນປ່ຽນໄປສູ່ການປອດຄາຣບອນໃນອະນາຄົດໄດ້ ທ່ານວອນເນີ ຈາກອົງການ IEA ກ່າວ ທ່ານວານເນີ ເວົ້າວ່າ ສຳລັບບາງປະເທດແລ້ວ ເຖິງແມ່ນວ່າ ພະລັງນິວເຄຼຍ ບໍ່ແມ່ນທາງເລືອກ ເຢຍຣະມັນ ກາງຕໍ່ພະລັງຂອງຣັດເຊຍ ຢ່າງຍິ່ງ ກໍຍັງວາງແຜນທີ່ຈະປິດໂຮງງານນິວເຄຼຍຂອງຕົນສາມແຫ່ງທີ່ຍັງເຫຼືອຢູ່ນັ້ນ ພາຍໃນທ້າຍປີນີ້ ບັນດານັກເຄື່ອນໄຫວດ້ານສະພາບແວດລ້ອມ ກ່າວວ່າ ປະເທດທັງຫຼາຍ ເຊັ່ນວ່າ ຝຣັ່ງ ຄວນເຮັດແບບດຽວກັນ ທ່ານນາງຊີລີ ວິກເຕີ ຈາກເຄືອຂ່າຍປະຕິບັດງານດ້ານສະພາບອາກາດຝຣັ່ງ ກ່າວວ່າ ນັບຕັ້ງແຕ່ເກີດອຸບັດຕິເຫດຢູ່ທີ່ຟູກູຊີມາຂອງຍີ່ປຸ່ນ ເມື່ອຫຼາຍກວ່ານຶ່ງທົດສະວັດຜ່ານມາ ບັນດານັກຊ່ຽວຊານ ກ່າວວ່າ ອຸດສາຫະກຳນິວເຄລຍ ໄດ້ຖືກສະໜັບສະໜຸນວ່າ ປອດໄພ ສິ່ງທີ່ບໍ່ຈະແຈ້ງ ແມ່ນວ່າ ເຕົາປະຕິກອນນິວເຄຼຍທັງຫຼາຍ ສາມາດທົນທານໄດ້ຕໍ່ການໂຈມຕີທາງການທະຫານໄດ້ຫຼາຍຊ່ຳໃດ ຄືຢູ່ໃນຢູເຄຣນ ຢູໂຣບຍັງຕ້ອງການພະລັງງານຢູ່ດຽວນີ້ ໃນຂະນະທີ່ ລຸ້ນໃໝ່ກວ່າເກົ່າ ມີໄລຍະເວລາ ການກໍ່ສ້າງທີ່ສັ້ນລົງ ແຕ່ພວກເຂົາຍັງໃຊ້ເວລາຫຼາຍປີໃນການກໍ່ສ້າງຢູ່ ການຊອກຫາທາງແກ້ໄຂໄລຍະຍາວ ສຳລັບສິ່ງເສດເຫຼືອຈາກນິວເຄຼຍຂອງຢູໂຣບ ແມ່ນບັນຫານຶ່ງອີກ ທ່ານວານເນີ ເວົ້າວ່າ ແຕ່ດ້ວຍການຜະລິດທີ່ຈຳກັດແຕ່ ແສງຕາເວັນ ແລະລົມເທົ່ານັ້ນ ແລະທາງເລືອກອື່ນໆ ຄືກັບໄຮໂດຣເຈັນ ທີ່ຫາກໍເລີ້ມຂຶ້ນຢູ່ - ນິວເຄຼຍ ແມ່ນເປັນໄປໄດ້ສູງທີ່ຍັງຄົງມີ ຢູ່ໃນຢູໂຣບ ທີ່ປະສົມປະສານກັນໄປກັບພະລັງງານນິວເຄຼຍເປັນເວລາຫຼາຍປີ ແລະຫຼາຍທົດສະວັດ ຈະມາເຖິງນີ້ ies Renewables will Bu